Cluster 5 أو كلاستر 5 هي أو كانت طفرة لكوڨيد-19 الفايروس المسؤول عن وباء فيروس كورونا 2019–2020 اكتشفت في شمال يوتلاند، الدنمارك. بيعتقد إنها حصلت في حيوانات المينك واتنقلت للبشر في مزارع المينك. أعلنت الحكومة الدنماركية في 4 نوفمبر 2020 عن حملة قتل رحيم لحيوانات المينك عشان تقلل انتشار الطفرة وتقليل احتمال حدوثها مرة تانية، والسفر من وإلي سبع بلديات لشمال يوتلاند اتحظر عشان منع انتشار الطفرة. في 19 نوفمبر 2020 أعلن معهد State Serum Institute أو (SSI) إن الطفرة تعتبر منقرضة بكل المقاييس. الطفرة عندها حساسية أقل للأجسام المضادة، وحزرت منظمة الصحة العالمية من إن الطفرة ممكن تقلل من فعالية تطعيمات كوڨيد-19 اللي بتتطور. الدنيمارك كانت أكبر مصدر لفرو المينك في 2019 وأغلبية المزارع اللي بتصدره موجودة في شمال وغرب يوتلاند. أول حالات نقل لكوڨيد-19 من المينك للبشر اتسجلت في هولندا، والي خلي الحكومة الهولندية تصدر قرار بمنع زراعة حيوانات المينك في أواخر 2020. بعد اكتشاف قابلية النقل في هولندا بدأت الحكومة الدينماركية برامج مراقبة لكل مزارع المينك اللي في حدود دولتها. أكدت وزارة الزراعة الأمريكية (USDA) إن اتسجلت حالات كوڨيد-19 في حيوانات المينك في يوتا في أغسطس 2020، وفي ميشيجان، ويسكونسون، وأوريجون.